Årsmelding Vestafjelske Redaktørforening 2019

Årsmøte for 2018 vart avvikla på Comfort Hotell Flesland, Bergen  13. mars. 19 medlemmar var til stades. Før årsmøtet var det debatt om Helse Vest sin nye praksis der dei ikkje lenger gjev ut pressemeldingar om helsetilstand etter ulykker og valdshandlingar på offentleg stad. Bente Aae, kommunikasjonsdirektør i Helse Vest, og Erik Vigander, kommunikasjonsdirektør ved Haukeland, fortalde om kvifor dei ikkje ynskjer å senda pressemeldinger. Så var det debatt og spørsmål fra salen, utan at alle fekk større forståing for helseføretaket praksis.  
Generalsekretær i NR, Arne Jensen orienterte om handlingsplanen før redaktørene Øyulf Hjertnes og Sigvald Sveinbjørnsson diskuterte debattfelta. Deretter var det  årsmøtemiddag og påfølgjande E-cup finale i fotball mellom to utanlandske lag. 

Styret 

Styret for arbeidsåret 2019 har vore samansett slik:
Leiar: Jan Inge Fardal, Sogn Avis 
Kasserar: Sigvald Sveinbjørnsson, BA
Styremedlem: Elin Madsen, Hordaland
Varamedlem: Dyveke Buanes, NRK
 
Generelt om aktiviteten

2019 var eit middels aktivt år for Vestafjelske Redaktørforening. Styret har – heilt eller delvis – vore fysisk samla to gonger, i Bergen.
Me har elles dette året, som året før vore representerte i fleire møte med politiet om informasjonsflyten, eller mangel på slik. Og sakte har ting vorte betre, me er heller ikkje i 2019 heilt nøgde, men det går rette vegen.
Me har i fleire år sett Sivilforsvaret og utkalling av lokalavisjournalistar til ulike hendingar på dagsorden. Her har me i 2019, takka vera gode bidrag fra NR sentralt, fått aksept for at me i media har ein sammfunskritisk funksjon. No heiter det følgjande i fritaksforskrift til Sivilforsvaret: «Tjenestepliktige i Sivilforsvaret kan gis midlertidig fritak fra tjenesteplikten fordi de i kraft av sin stilling dekker en samfunnskritisk funksjon. Med samfunnskritisk funksjon menes funksjoner som må opprettholdes eller opprettes for å dekke befolkningens og samfunnets grunnleggende behov og trygghet. Det kan for eksempel gjelde ansatte innen kraft- og vannforsyning, transport, pressen, apotek og nødetatene».
Elles har både det som var tema på førre årsmøte, nemleg mangel på informasjon frå HelseVest og ny distribusjonsordning for papiraviser vore tema som Vestafjelske på ulike måtar har vore engasjert i i mekdingsåret. 

Studieturen 2019

Etter sju vellukka fellesturar med Agder Rogaland til Island i 2011, Skotland i 2012, Aten i 2013, Aarhus i 2014, Berlin i 2015, Paris 2016, Stockholm i 2017 og Barcelona i 2018, var det liten grunn til å endra på opplegget i 2019 – så me sette saman kursen mot England - nærmare bestemt London og Liverpool.
Me var der i dagane 14.-17.14 mars. I London var me på møte i den norske ambassaden der ambassadør Wegger Strømmen var svært engasjert og hadde sett av godt med tid der me fekk innsikt i og høve til å diskutera mellom anna Brexit. Eit uforgløymeleg møte med ein verkeleg engasjert ambassadør. 
Neste post i hovudstaden var møte med to av redaktørane i The Guardian, som kunne fortelja om sin interessante finansieringsmodell. Det faktum at dei hadde kalkulert med at me berre skulle vera ei gruppe på fem, medan me i realiteten var rundt 20, løyste dei på sparket.
Dagen etter sette me kurs mot Liverpool med tog. Me var to døgn i fotballbyen og møtte Mam redaktørene i Liverpool Echo der me også var på eit interessant bedriftsbesøk. Me var også i møtte med leiinga for Trinity media. Mest minneverdig frå møta var kanskje seansen med sjefredaktør Alastair Machray som fekk passet sitt påskrive av BA redaktør Sigvald Sveinbjørnsson om det å gje vekk alt stoff gratis.
Det vart også mykje kultur i Liverpool, ein guida Beatles-tour og ein tur på The Cavern mellom mykje anna.

Lutefisk etter fagleg påfyll

Årets versjon starta med  oppmøte hjå NRK i Media City Bergen der VG-redaktør Gard Steiro kom for å snakka om korleis det siste året har vore - på godt og vondt. Etterpåvar det samtale og spørsmål før NRKs Grethe Gynnild Johnsen, redaktør for mediemangfold og samarbeid i NRK, snakka om sin nye rolle og lodda stemninga for eventuelle fellesprosjekt. 
Så var deg lutefisk på To Kokker…
 
Diverse støtte

Vestafjelske støtta  Gullparaplyen 2019 med 10.000 kroner.

Representasjon

Leiar har representert foreininga både under vårmøtet og Medieleder 2019 i Bergen og under Haustmøtet i Tromsø, der det også var regionleiarsamling.  

Bergen i mars 2020
Jan Inge Fardal
leiar